Ego Guillelmus, prepositus, et universum capitulum Senonensis ecclesie, notum fieri volumus tam presentibus quam futuris quod controversia diu habita est inter nos et ecclesiam de Pomereto, de medietate decimarum de nemore Raaldi, que ad nostram spectabat ecclesiam. Scilicet, precibus domini cardinalis Jacincusti et Hugonis, archiepiscopi nostri, et aliorum virorum religiosorum, concessimus ecclesie de Pomereto in perpetuum habendam medietatem predictam decimarum. Quod ut hoc ratum fieret, sigilli nostri corroboravimus auctoritate. Hujus rei testes fuerunt: Guillelmus, prepositus; Odo, decanus; Hugo, archidiaconus; Matheus, thesaurarius; Teo, celerarius; Simon, archidiaconus Meludunensis; Hugo, archidiaconus Stampensis; Hirbertus; magister Petrus; Teobaldus; Odo; Salo; Rainaldus; Guido et alii multi. Data per manum Galfridi, precentoris et cancellarii, anno ab Incarnatione Domini Mº Cº LXº IXº.